****

**СЪОБЩЕНИЕ**

**НА ВНИМАНИЕТО НА ВСИЧКИ ЖИТЕЛИ НА ОБЩИНА РАДОМИР**

**Уважаеми жители на община Радомир,**

**Уведомяваме ви, че стартира набирането на документи за кандидат-потребители на социални услуги в домашна среда и кандидати за „Личен асистент“ и „Домашен помощник“. Финансирането е по ПМС 344/21.12.2018г. и подписано Споразумение между Община Радомир и Агенция за социално подпомагане.**

**Продължителността на дейностите е до 31.08.2019г.**

**От 16.01.2019г. стартира подаването на Заявления от кандидат-потребителите за ползване на услугите и кандидатите за лични асистенти и домашни помощници.**

1. **ПОТРЕБИТЕЛИ НА ПОЧАСОВИ УСЛУГИ**

Потребителите на социални услуги по ПМС 344/21.12.2018г., трябва да попадат в следните целеви групи:

* Хора с увреждания и техните семейства;
* Хора над 65 г. с ограничения или невъзможност за самообслужване;
* По настоящ адрес кандидатите да са регистрирани като жители на Община Радомир.

**НЕОБХОДИМИ ДОКУМЕНТИ ЗА КАНДИДАТСТВАНЕ:**

1. Декларация за съгласие за предоставяне и ползване на лични данни – (образец).
2. Заявление по образец от кандидата или от негов законен представител – настойник, родител, попечител, когато става дума за дете под 18г. или за пълнолетно, но недееспособно лице;
3. Документ за самоличност (за справка), а за дете удостоверение за раждане (копие)
4. Медицински документи (Експертно решение на ТЕЛК/ДЕЛК/НЕЛК/ЛКК), копие от амбулаторен картон или други актуални медицински документи, с които се удостоверява здравословното състояние на кандидата;
5. Удостоверение за настойничество/попечителство (копие).

**Оценяването и класирането на кандидатите за ползватели на почасовите услуги ще бъде на база изготвени социални оценки.** Окончателният подбор на потребителите на почасови услуги ще се извърши от комисия, назначена от кмета на община Радомир.

1. **ЛИЧЕН АСИСТЕНТ**

***Кратко описание на длъжността:*** Дейностите,които ще предоставя „личният асистент" са за лична помощ - помощ за поддържане на лична хигиена, помощ при хранене, при вземане на лекарства, рехабилитационни или други специализирани услуги в дома на потребителя, придружаване до детско или учебно заведение, болнично заведение и други,съобразно индивидуалния план на потребителя.

1. **ДОМАШЕН ПОМОЩНИК**

***Кратко описание на длъжността:*** Дейностите, които ще предоставя „домашният помощник" са комунално-битови дейности, като: пазаруване, поддържане на хигиена в жилищните помещения, извършване и/или съдействие за дребни битови ремонти, извършване на административни услуги и плащания, приготвяне на храна и други,съобразно индивидуалния план на потребителя.

**ИЗИСКВАНИЯ КЪМ КАНДИДАТИТЕ ЗА ЛИЧЕН АСИСТЕНТ И ДОМАШЕН ПОМОЩНИК:**

* Безработни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране.
* Професионалният опит в областта на социалните услуги се счита за предимство.

**НЕОБХОДИМИ ДОКУМЕНТИ ЗА КАНДИДАТСТВАНЕ:**

1. Декларация за съгласие за предоставяне и ползване на лични данни - / по образец/.
2. Заявление за участие в конкурса /по образец /;
3. Документ за самоличност (за справка);
4. Автобиография /по образец /;
5. Копие от диплома за завършено образование (ако е приложимо);
6. Копие на трудова книжка или друг документ удостоверяващ професионален опит;
7. Документ за принадлежност към целевата група - регистрационна карта от Бюро по труда или друг документ удостоверяващ, че лицето е безработно;
8. Копие от други документи, доказващи допълнителни компетентности, които по преценка на кандидата имат отношение към характера на работата.

**ВСЕКИ КАНДИДАТ ИМА ПРАВО ДА ВПИШЕ В ЗАЯВЛЕНИЕТО СИ КОНКРЕТНО ЛИЦЕ/ЛИЦА С УВРЕЖДАНЕ, НА КОЕТО ЖЕЛАЕ ДА БЪДЕ ЛИЧЕН АСИСТЕНТ ИЛИ ДОМАШЕН ПОМОЩНИК.**

**СРОК ЗА ПОДАВАНЕ НА ДОКУМЕНТИТЕ:**

**от 16.01.2019г. до 31.01.2019 г.включително**

**МЯСТО НА ПОДАВАНЕ НА ДОКУМЕНТИТЕ:**

Документите за участие в конкурса могат да се представят всеки работен ден

**от 8.00 ч. до 12.00ч. и от 13.00ч. до 17.00 ч. в срок до 31.01.2019 г.,**

**в Общинска администрация гр. Радомир, пл.“Свобода” № 20, /партер/**

лично от кандидатите или от техни упълномощени представители.